ઇન્કમટેક્સ વિભાગમાં અત્યારે ૪૫ હજાર જેટલા કર્મચારીઓ કામ કરી રહ્યા છે. પરંતુ ત્રણ હજાર ઇન્કમટેક્સ ઇન્સ્પેક્ટર સહિત ૩૦ હજાર જેટલી જગ્યાઓ છેલ્લા બે વર્ષથી ખાલી છે. જેમાં નોટબંધી વખતે પણ કરચોરોને પકડવા માટે આઇટી વિભાગ દ્વારા સરકારને ભરતી કરવા માટે કરાયેલી રજૂઆતમાં હજુસુધી કોઈ જ ધ્યાન અપાયું નથી. આવી પરિસ્થિતિમાં બેનામી સંપત્તિ અંગેની માહિતીની ક્યારે તપાસ થશે અને સાચા ગુનેગારો ક્યારે પકડાશે કે કાર્યવાહી કરાશે તેનો કોઈ જવાબ નથી... ત્યારે ઇનામની વાત તો ઘણી દૂરની વાત છે..!